ইসরোর নয়া চেয়ারম্যান পদে বিজ্ঞানী ভি নারায়ণন, ১৪ জানুয়ারি শপথ

নয়াদিল্লি: ইসরোর (Isro) বর্তমান চেয়ারম্যান পদে রয়েছেন এস সোমনাথ (S Somnath)। এবার শেষ তাঁর কাজের মেয়াদ। তাঁর পদে স্থলাভিষিক্ত হবেন ভি নারায়ণন (Scientist V Narayanan) । মঙ্গলবার কেন্দ্রের তরফে এক বিজ্ঞপ্তি জারি করে নয়া চেয়ারম্যানের (New Chairman) নাম ঘোষণা করা হয়।

আগামী ১৪ জানুয়ারি শেষ হচ্ছে এস সোমনাথের ইসরোর চেয়ারম্যান পদে কার্যকালের মেয়াদ। সেই দিন নয়া চেয়ারম্যান হিসেবে শপথ নেবেন ভি নারায়ণন। শুধু চেয়ারম্যান নন, তিনি সামলাবেন মহাকাশ দফতরের (Department of Space) সচিবের দায়িত্বও।

আরও পড়ুন: তলানিতে ফর্ম, শেষ চার বছরে কোহলির গড় মাত্র ৩০!

মন্ত্রিসভার নিয়োগ করা কমিটি জানিয়েছে, আগামী দু’বছরের জন্য ইসরো প্রধানের দায়িত্ব সামলাবেন ভি নারায়ণন। লিকুইড প্রপালশন সিস্টেম সেন্টারের (এলপিএসসি) প্রধান ছিলেন তিনি। এ ছাড়াও ভ্যালিয়ামারার দায়িত্বও সামলেছেন এই বিজ্ঞানী। দেশের ক্রায়োজেনিক ইঞ্জিন তৈরিতে গুরুত্বপূর্ণ ভূমিকা ছিল তাঁর। ক্রায়োজেনিক ইঞ্জিন, এমন এক প্রযুক্তি যা মহাকাশযান উৎক্ষেপণের জন্য গুরুত্বপূর্ণ।

ইসরোর একাধিক গুরুত্বপূর্ণ আবিষ্কার এবং অভিযানের সঙ্গে যুক্ত তিনি। ডঃ ভি নারায়ণন ১৯৮৪ সালে ISRO-তে যোগ দেন এবং ভারতীয় মহাকাশ গবেষণা সংস্থার বিভিন্ন পদে কাজ করেছেন। লিকুইড প্রপালশন সিস্টেম সেন্টারের ডিরেক্টর হওয়ার আগে অনেক সিনিয়র পদে কাজ করার অভিজ্ঞতা রয়েছে তাঁর।

ভি নারায়ণ ১৯৮৯ সালে আইআইটি-খড়গপুরে ক্রায়োজেনিক ইঞ্জিনিয়ারিংয়ে প্রথম স্থানাধিকারী হিসেবে এম টেক করেন।  লিকুইড প্রপালশন সিস্টেম সেন্টারে (এলপিএসসি) ক্রায়োজেনিক প্রপালশনে যোগ দেন।  বর্তমানে, ডঃ নারায়ণন ভারতীয় মহাকাশ গবেষণা সংস্থার (ISRO) প্রধান কেন্দ্রগুলির মধ্যে একটি LPSC-এর ডিরেক্টর পদে রয়েছেন ৷ এর সদর দফতর তিরুঅনন্তপুরমের ভ্যালিয়ামালায়, যার একটি ইউনিট বেঙ্গালুরুতে রয়েছে।

ভি নারায়ণন একজন বিশিষ্ট বিজ্ঞানী যার প্রায় চার দশকের রকেট এবং মহাকাশযান চালনার অভিজ্ঞতা রয়েছে।

দেখুন অন্য খবর:

&nbsp ,

&nbsp ,